ΓΡΑΠΤΗ ΕΡΩΤΗΣΗ E-0054/02

υποβολή: Wolfgang Kreissl-Drfler (PSE) προς την Επιτροπή

(24 Ιανουαρίου 2002)

Θέμα: Σύμβαση-πλαίσιο μεταξύ του μοναστικού τάγματος Deutscher Orden και της Ευρωπαϊκής Επιτροπής, στον τομέα δράσης DOH International

Το Μάρτιο του 1999 συνάφθηκε μεταξύ του DOH International (Deutsch-Ordens-Hospitalwerk GmbH, τμήμα διεθνών σχέσεων) και της Ευρωπαϊκής Επιτροπής μια πρώτη συμφωνία-πλαίσιο ύψους 2,95 εκατομμυρίων ευρώ, με στόχο την χρηματοδότηση προγραμμάτων στήριξης σε αρκετές ασιατικές χώρες.

Αυτά αναφέρει το περιοδικό της Deutsche Brderprovinz (του γερμανικού τμήματος του τάγματος) DO aktuell στο τεύχος 4/1999. Από το Νοέμβριο του 2000, ο οργανισμός δημοσίου δικαίου Deutscher Orden (έδρα Weyarn/Άνω Βαυαρία) αντιμετωπίζει οικονομικές δυσκολίες.

1. Ποιό ήταν το περιεχόμενο και ο στόχος της προαναφερθείσας συμφωνίας·

2. Ποιές προϋποθέσεις και όροι πρέπει να πληρούνται, προκειμένου να διατεθούν πόροι της ΕΕ·

3. Ποιό είναι το ύψος των ποσών που έχουν καταβληθεί·

4. Ποιές εκθέσειςπάρχουν σχετικά με τις εμπειρίες που αποκτήθηκαν και τα αποτελέσματα που επιτεύχθηκαν στο πλαίσιο του αναπτυξιακού έργου του DOH;

5. Υπάρχουν αποδείξεις για την χρησιμοποίηση των χρημάτων· Εάν ναι, ποιες είναι αυτές·

6. Έχουν συναφθεί και άλλες συμβάσεις μεταξύ της Επιτροπής και του DOH; Εάν ναι, ποιες είναι αυτές·

7. Συνεχίζεται η συνεργασία με το DOH ή έχει ήδη τερματισθεί·

Απάντηση του κυρίου Patten Εξ ονόματος της Επιτροπής

(22 Μαρτίου 2002)

1. Ο τίτλος της συμφωνίας πουπεγράφη μεταξύ της Κοινότητας και του DOH-I είναι: Αειφόρος οικονομική και κοινωνική αποκατάσταση για τους χρήστες ναρκωτικών στην Ασία (ASI/B7-6210/IB/98/0643). Το συνολικό ποσό του έργου ανέρχεται σε 2 600 000, η κοινοτική συνεισφορά σε 1 950 000 και η συνολική συνεισφορά του DOH-I σε 650 000.

Σφαιρικός στόχος του προτεινόμενου προγράμματος είναι: Αποτελεσματική, αειφόρος οικονομική και κοινωνική αποκατάσταση για τους χρήστες ναρκωτικών στην Ασία. Μεταξύ των ειδικών στόχων, περιλαμβάνονται τα εξής: συνδρομή στους δικαιούχους που έχουν εισέλθει στη διαδικασία οικονομικής και κοινωνικής αποκατάστασης, μέσω της ανάπτυξης έργων με τις κατάλληλες μεθόδους· επίσης, διασφάλιση της αειφορίας της εν λόγω προσέγγισης, με την αναβάθμιση των διοικητικών και επιχειρησιακών ικανοτήτων των μη κυβερνητικών οργανισμών (ΜΚΟ).

Σκοπός είναι να ενισχυθεί σημαντικά και μέχρις ενός σημείου η αποκατάσταση, και να μειωθεί η ζήτηση ναρκωτικών από τον πληθυσμό στον οποίο απευθύνεται το έργο (οι δικαιούχοι) που σήμερα ανέρχεται περίπου σε 5,000 χρήστες ναρκωτικών.

2. Η χρηματοδότηση του έργου αυτούπόκειται στις εξής προϋποθέσεις:

- η πρώτη πληρωμή γίνεται κατόπιν έγκρισης του ετήσιου προγράμματος εργασίας και αφού εξασφαλισθεί χρηματική εγγύηση, το ύψος της οποίαςπερβαίνει εκάστη επί μέρους πληρωμή·

- οι ενδιάμεσες πληρωμέςπόκεινται στην έγκριση του ετήσιου προγράμματος εργασίας και στην έγκριση των ενδιάμεσων τεχνικών και οικονομικών εκθέσεων·

- η τελική πληρωμή γίνεται κατόπιν έγκρισης των τελικών τεχνικών και οικονομικών εκθέσεων.

3. Η προκαταβολή ύψους 701,600 έγινε τον Σεπτέμβριο 1999.

Η πρώτη ενδιάμεση πληρωμή ύψους 491,957 έγινε τον Νοέμβριο 1999.

Η δεύτερη ενδιάμεση πληρωμή ύψους 513,899 έγινε τον Σεπτέμβριο 2001.

4. Υπάρχουν ειδικές εκθέσεις για το έργο (εξαμηνιαία και ετήσια έκθεση προόδου).

Επί πλέον, ο DOH συνέταξε, με ιδία πρωτοβουλία, τις εξής εκθέσεις που αφορούν το έργο αυτό: Βοήθεια στα άτομα (1998)· Εκθέσεις που αφορούν τα διάφορα κέντρα αποκατάστασης ναρκομανών, τα οποία λειτουργούνπό τον DO στη Γερμανία· Επισκόπηση των προγραμμάτων αυτοχρηματοδοτούμενης βοήθειας τα οποία λειτουργούνπό τον DOH-I στην περιφέρεια της Ασίας και της Καραϊβικής.

5. Τεχνικές και οικονομικές εκθέσεις καθώς και δικαιολογητικά.

6. Το Πρόδρομο πρόγραμμα για την περιφερειακή και διαπεριφερειακή συνεργασία της Καραϊβικής με την Νότιο Ασία σε ότι αφορά την μεταχείριση και την αποκατάσταση — Στάδιο I, B7-6210/CAR/99-05.

Συνολικό κόστος του έργου: 656,700· Κοινοτική συνεισφορά 525,360 (82 %), συνεισφορά του DOH 131,340 (18 %).

7. Οι οικονομικές και τεχνικές εκθέσειςπήρξαν ικανοποιητικές καιπεβλήθησαν από τον DOH σύμφωνα με τις συμβατικές προθεσμίες.

Η συνεισφορά του DOH σε ότι αφορά την εκτέλεση των έργωνπήρξε σημαντική.

Ο DOH διασφάλισε οικονομική εγγύηση που απαιτείται για την καταβολή της πρώτης δόσης.

Τα αποτελέσματα της σφαιρικής αξιολόγησης είναι θετικά, το έργο κρίθηκε ιδιαίτερα κατάλληλο και σημαντικό.

Συνεπεία τούτου, συνεχίστηκε σε αυτή τη βάση η συνεργασία με τον DOH.